Document ID: 31968R1397

31968R1397
L 222/6
SLUŽBENI LIST EUROPSKE UNIJE
06.09.1968.
UREDBA KOMISIJE (EEZ) br. 1397/68
od 6. rujna 1968.
o izmjeni Uredbe 474/67/EEZ o utvrđivanju unaprijed izvozne subvencije za rižu i lomljenu rižu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća br. 359/67/EEZ (1) od 28. srpnja 1967. o zajedničkoj organizaciji tržišta riže, a posebno njezin članak 17. stavak 6.,
budući da se, u skladu s člankom 17. stavkom 4. Uredbe 359/67/EEZ, subvencija koja se primjenjuje na dan ponošenja zahtjeva za izvoznu dozvolu može primjenjivati na izvoz proveden tijekom razdoblja valjanosti te dozvole i budući da se, u tom slučaju, na tu subvenciju primjenjuje korektivni iznos; budući da je u skladu s člankom 1. Uredbe Komisije br. 474/67/EEZ (2) od 21. kolovoza 1967. o prethodnom utvrđivanju izvozne subvencije za rižu i lomljenu rižu korektivni iznos jednak razlici između C.I.F. cijene i C.I.F cijene za terminsku kupnju;
budući da, iako izvozne dozvole za rižu i lomljenu rižu vrijede do kraja petog mjeseca nakon mjeseca njihovog izdavanja, za takve proizvode rijetko postoji zaista reprezentativno tržište osim u vrlo kratkom razdoblju ili razdobljima; budući da bi stoga trebala postojati mogućnost utvrđivanja nižeg korektivnog iznosa od gore navedene razlike;
budući da je stoga potrebno izmijeniti Uredbu br. 474/67/EEZ;
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Članak 1. prva dva podstavka Uredbe br. 474/67/EZZ zamjenjuju se sljedećim:
„Ako se izvozna subvencija na rižu i lomljenu rižu iz članka 17. stavka 4. prvog podstavka Uredbe br. 359/67/EEZ utvrđuje unaprijed, dodjeljuje se subvencija primjenljiva na izvoz na dan podnošenja zahtjeva za dozvolu:
-
umanjena najviše za razliku između C.I.F. cijene za terminsku kupnju i C.I.F. cijene ako iznos prve premašuje iznos potonje za više od 0,025 obračunskih jedinica za 100 kilograma,
-
uvećana najviše za razliku između C.I.F. cijene i C.I.F. cijene za terminsku kupnju ako iznos prve premašuje iznos potonje za više od 0,025 obračunskih jedinica za 100 kilograma.
U vremenskim razmacima između tjednih utvrđivanja subvencije, iznos subvencije koji se primjenjuje u slučaju kad je ona utvrđena unaprijed prilagođava se samo u slučajevima u kojima bi primjena gore navedene odredbe dovela do promjene tog iznosa za više od 0,025 obračunskih jedinica za 100 kilograma.”
Članak 2.
Ova Uredba stupa na snagu trećeg dana od objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. rujna 1968.

Labels: 3
17